
TARTU KASUTUSOSAKONNA
ARHIVAARI AMETIJUHEND

1 ÜLDOSA
1.1 Struktuuriüksuse nimetus 		Tartu kasutusosakond
1.2 Ametikoha nimetus 			arhivaar
1.3 Vahetu juht 				kasutusosakonna asejuhataja
1.4 Alluvad 					puuduvad
1.5 Asendaja 					kasutusosakonna arhivaar
1.6 Keda asendab 				vajadusel kasutusosakonna arhivaari 


2 AMETIKOHA EESMÄRK
Arhiiviteatmestu täiendamine ja arhivaalides sisalduva teabe kasutatavaks tegemine

3 TEENISTUSÜLESANDED
Arhivaar:
3.1 osaleb kasutajatele suunatud e-teenuste haldamisel ja arendamisel;
3.2 nõustab kasutajaid arhiiviteatmestu alal ja arhivaalides sisalduva teabe leidmisel;
3.3 täiendab ja parandab arhiiviteatmestut ning teeb sellekohaseid arendusettepanekuid; 
3.4 tutvustab ja populariseerib Rahvusarhiiv kogusid (näitused, ettekanded, ekskursioonid
jmt);
3.5 lahendab arhiivipäringuid; 
3.6 tellib või valmistab päringu esitajale arhiividokumentidest koopiaid ja kinnitab nende
õigsust;
3.7 teeb ettepanekuid arhivaalide digiteerimiseks ja koostab digiteerimisnimekirju;
3.8 juhendab praktikante ja koordineerib võlaõigusliku lepingu alusel teenust osutavate
isikute tööd oma pädevusvaldkonnas;
3.9 koostab tööaruandeid;
3.10 tegeleb e-teatmestu tagasisidega;
3.11 hoiab end kursis teenistusvaldkonna arengutega, sh muudatustega õigusruumis;
3.12 täidab teisi ametikoha eesmärgist tulenevaid vahetu juhi või osakonnajuhataja korraldusi.

4 VASTUTUS
4.1 Teenistuja vastutab teenistusülesannete õigeaegse, korrektse, kohusetundliku, otstarbeka
ja omakasupüüdmatu täitmise eest, kohustub järgima Rahvusarhiivi töökorralduse reegleid ja
täitma töötervishoiualaseid nõudeid.
4.2 Teenistuja kohustub nii teenistussuhte ajal kui ka pärast teenistusest vabastamist
mitte avaldama temale teenistuse tõttu teatavaks saanud teiste inimeste isikuandmeid ning
asutusesiseseks kasutamiseks mõeldud teavet.
4.3 Teenistuja järgib oma töös ameti- ja kutseala eetikanorme ning suhtlemisel klientidega
klienditeeninduse hea tava põhimõtteid;
4.4 Teenistuja hoidub tegudest, mis kahjustavad tööandja mainet.

5 ÕIGUSED
Arhivaaril on õigus:
5.1 saada oma teenistusülesannete täitmiseks vajalikku informatsiooni Rahvusarhiivi
teenistujatelt ning juhendatavatelt;
5.2 saada teenistusülesannete täitmiseks vajalikku täiendkoolitust;
5.3 teha ettepanekuid teenistusülesannete täitmiseks vajaliku erialakirjanduse tellimiseks;
5.4 teha ettepanekuid töö paremaks korraldamiseks oma pädevusvaldkonnas, võimalike
probleemide ennetamiseks või tekkinud probleemide lahendamiseks;
5.5 tõestada dokumendikoopiate õigsust;
5.6 allkirjastada arhiiviteatisi ja vastuskirju.

6 KVALIFIKATSIOONINÕUDED
Arhivaar:
6.1 omab kõrgharidust, soovitavalt ajaloo erialal, kasuks tuleb eelnev töökogemus
arhiivinduse või dokumendihalduse valdkonnas ja arhivaari kutsetunnistus;
6.2 tunneb Rahvusarhiivi tegevusvaldkonda reguleerivaid õigusakte (arhiiviseadus,
arhiivieeskiri, Rahvusarhiivi ja struktuuriüksuste põhimäärused, juurdepääsu kord,
arhiiviteabe vahendamise kord, Rahvusarhiivi teabehalduskord jt);
6.3 orienteerub Rahvusarhiivi kogudes, tunneb Tartu arhiivimajades asuvaid kogusid;
6.4 omab põhjalikke teadmisi arhivaalide kogumise, korrastamise ja kirjeldamise, kasutamise
ja juurdepääsu valdkonnas;
6.5 tunneb isikuandmete kaitse seadust, avaliku teabe seadust jt juurdepääsu reguleerivaid
õigusakte;
6.6 oskab kasutada erialast arvutitarkvara ning teenistusülesannete täitmiseks vajalikke
infosüsteeme, omab häid teadmisi Rahvusarhiivi veebiteenuste valdkonnas;
6.7 oskab eesti keelt kõrgtasemel ning saksa ja/või vene keelt vähemalt kesktasemel
ametialase sõnavara valdamisega, tunneb gooti kirja;
6.8 on algatusvõimeline ja loominguline, orienteeritud ametialasele koostööle ja arengule,
suudab vastu võtta iseseisvaid otsuseid ametikoha pädevuse piires.

